મારિયાની કહાણી સામાન્ય લોકો જેવી નથી અને કદાચ એ જ કારણ છે કે તેની જિંદગીની કહાણીને ‘ગર્લ અનબાઉન્ડ’ નામની ફિલ્મના માધ્યમથી સિનેમાના પડદા પર ઉતારવામાં આવી છે. થોડા સમય પહેલાં લંડનમાં યોજાયેલા એક ફિલ્મ ફેસ્ટિવલમાં આ ફિલ્મનું સ્ક્રીનિંગ થયું. એ પ્રસંગે હાજર મારિયાએ જણાવ્યું, ”હું જે સ્થળ સાથે જોડાયેલી છું ત્યાં છોકરીઓને રમવાની મંજૂરી નથી હોતી. મેં આવા તમામ નિયમો તોડ્યા છે.”